CELEX: C2005/171/09
Language: lv
Date: 2005-07-09 00:00:00
Title: Tiesas spriedums (otrā palāta) 2005. gada 21. aprīlī lietā C-186/04 (Conseil d'État lūgums sniegt prejudiciālu nolēmumu) Pierre Housieuax pret Délégués du conseil de la Région de Bruxelles-Capitale (Direktīva 90/313/EEK — Brīva piekļuve vides informācijai — Informācijas pieprasījums — Pienākums norādīt pamatojumu noraidījuma gadījumā — Imperatīvs termiņš — Valsts iestādes klusēšana atbildei paredzētajā termiņā — Klusējot izteikts noraidījums — Efektīvas tiesiskās aizsardzības pamatprincips)

9.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 171/5
            
         
      TIESAS SPRIEDUMS
   
   (otrā palāta)
   2005. gada 21. aprīlī
   lietā C-186/04 (Conseil d'État lūgums sniegt prejudiciālu nolēmumu) Pierre Housieuax pret Délégués du conseil de la Région de Bruxelles-Capitale
       (1)
   
   (Direktīva 90/313/EEK - Brīva piekļuve vides informācijai - Informācijas pieprasījums - Pienākums norādīt pamatojumu noraidījuma gadījumā - Imperatīvs termiņš - Valsts iestādes klusēšana atbildei paredzētajā termiņā - Klusējot izteikts noraidījums - Efektīvas tiesiskās aizsardzības pamatprincips)
   (2005/C 171/09)
   tiesvedības valoda: franču
   Lietā C-186/04 par lūgumu sniegt prejudiciālu nolēmumu atbilstoši EKL 234. pantam, ko Valsts Padome [Conseil d'État] (Beļģija) iesniedza ar lēmumu, kas pieņemts 2004. gada 1. aprīlī un kas Tiesā reģistrēts 2004. gada 22. aprīlī, tiesvedībā Pjērs Husjo [Pierre Housieuax] pret Délégués du conseil de la Région de Bruxelles-Capitale [Briseles pilsētas reģiona Padomes pārstāvju kolēģiju], piedaloties Société de développement régional de Bruxelles (SDRB) [Briseles reģionālās attīstības sabiedrībai], Batipont Immobilier SA (BPI), Immomills Louis de Waele Development SA (ILDWD), Tiesa (otrā palāta) šādā sastāvā: palātas priekšsēdētājs K.V.A. Timmermanss [C.W.A. Timmermans], tiesneši R. Silva de Lapuerta [R. Silva de Lapuerta], P. Kūris [P. Kūris], Dž. Arestis [G. Arestis] un J. Klučka [J. Klučka] (referents), ģenerāladvokāte J. Kokote [J. Kokott], sekretārs R. Grass [R. Grass], 2005. gada 21. aprīlī ir pasludinājusi spriedumu, kura rezolutīvā daļa ir šāda:
   
               1.
            
            
               Padomes 1990. gada 7. jūnija Direktīvas 90/313/EEK par brīvu piekļuvi vides informācijai 3. panta 4. punktā paredzētajam divu mēnešu termiņam ir imperatīvs raksturs;
            
         
               2.
            
            
               Direktīvas 90/313 4. pantā minētais lēmums, pret kuru informācijas pieprasījuma autors var celt prasību tiesā vai apstrīdēt to administratīvā kārtībā, ir klusējot pieņemts lēmums par noraidījumu, kas izriet no valsts iestādes, kurai jāsniedz atbilde uz šo pieprasījumu, klusēšanas divu mēnešu termiņa laikā;
            
         
               3.
            
            
               Direktīvas 90/313 3. panta 4. punkts, skatot to kopā ar šīs direktīvas 4. pantu, situācijā, kāda tā ir pamata prāvā, neiestājas pret valsts regulējumu, kas nolūkā nodrošināt efektīvu tiesisko aizsardzību minētās iestādes klusēšanu divu mēnešu termiņa laikā pielīdzina klusējot pieņemtam lēmumam par noraidījumu, pret kuru var celt prasību tiesā vai apstrīdēt to administratīvā kārtībā saskaņā ar valsts tiesību sistēmu. Tomēr minētais 3. panta 4. punkts iestājas pret to, ka divu mēnešu termiņa ietvaros šādam lēmumam neseko tā pamatojums. Šādos apstākļos klusējot izteikts lēmums par noraidījumu jāuzskata par nelikumīgu.
            
         
      (1)  OV C 156, 12.06.2004.